SIRI จัดแคมเปญใหญ่ NOW OR NEVER กระตุ้นยอดขาย มั่นใจลูกค้าให้การตอบรับดีเยี่ยม
SIRI จัดทัพบ้าน-คอนโดฯ 46 โครงการ ร่วมแคมเปญใหญ่ NOW OR NEVER กระตุ้นยอดขาย Q3/60 มั่นใจลูกค้าให้การตอบรับดีเยี่ยม
23 ส.ค. 2560

นายอุทัย อุทัยแสงสุข ประธานผู้บริหารสายงานปฏิบัติการ บริษัท แสนสิริ จำกัด (มหาชน) หรือ SIRI เปิดเผยว่า บริษัทจัดแคมเปญ NOW OR NEVER เพื่อช่วยกระตุ้นและสร้างสีสันให้กับตลาดอสังหาริมทรัพย์ในใตรมาส 3 ประกอบด้วยโครงการที่อยู่อาศัยที่เข้าร่วมรายการทั้งหมดกว่า 46 โครงการ ทั้งบ้านเดี่ยว คอนโดมิเนียมและทาวน์เฮาส์ ครอบคลุมทุกระดับราคา ตั้งแต่แบรนด์นาราสิริ ตลอดจนดีคอนโด หลากหลายทำเลทั้งกรุงเทพฯ และต่างจังหวัด ได้แก่ เชียงใหม่ พิษณุโลก โคราช เขาใหญ่ ระยอง ชะอำ ขอนแก่น อุดรธานี สุราษฎร์ธานี และภูเก็ต เป็นต้น โดยมอบโปรจี๊ด กับ ยูนิตสวยโดนใจ ในจำนวนจำกัด เริ่มมอบความพิเศษให้ลูกค้าแล้วตั้งแต่วันนี้จนถึงวันที่ 30 กันยายน 2560
“เราคาดหวังว่า จะได้รับการตอบรับที่ดีจากลูกค้าและนักลงทุนเช่นเคยไม่แพ้กับปีก่อนๆ และมียอดขายเป็นไปตามเป้าหมายที่วางไว้ 1,500 ล้านบาท ซึ่งการมีโครงการที่ตรงกับความต้องการลูกค้าและการกระตุ้นให้ลูกค้าตัดสินใจเร็วขึ้นผ่านแคมเปญโปรจี๊ดนี้ จะช่วยผลักดันให้ยอดขายในช่วงไตรมาสครึ่งปีหลังเป็นไปตามที่วางไว้หลังจากปรับเป้าหมายยอดขายปีนี้เพิ่มขึ้นเป็น 40,000 ล้านบาทได้อย่างแน่นอน” นายอุทัย กล่าว
โดยไฮไลท์ของแคมเปญ NOW OR NEVER ประกอบด้วย บ้านเดี่ยว 25 โครงการ คอนโด  12 โครงการ และทาวน์เฮาส์ 9 โครงการ ทั่วประเทศ กับโปรจี๊ดบ้านเดี่ยวพร้อมอยู่ในกรุงเทพฯ นาราสิริ พระราม 2 รับส่วนลดสูงสุด 5,000,000 บาท และเชียงใหม่ เศรษฐสิริ สันทราย รับส่วนลดกว่า 1,000,000 บาท หรือคอนโดตากอากาศพร้อมอยู่ในจังหวัดท่องเที่ยวหลัก อย่าง เดอะ วัลลีย์ เขาใหญ่ลดกว่า 1,000,000 บาท ดีคอนโด นครระยอง ลดกว่า 1,300,000 บาท คอนโดพร้อมอยู่ในชะอำ มอบส่วนลดกว่า 1,000,000 บาท และภูเก็ตบ้านเดี่ยวและคอนโดพร้อมอยู่ 7 โครงการ รับคืนสูงสุด 3,000,000 บาท
ตลอดจน ทาวน์เฮ้าส์พร้อมอยู่ในราคาพิเศษกับส่วนลดสูงสุด 1,800,000 บาท  หรือดอกเบี้ยพิเศษ 1.5% 2ปี นอกจากนี้ยังมีโครงการอื่นๆรวมแล้วกว่า 46 โครงการที่พร้อมมามอบโปรฯจี๊ดอีกครั้งแบบจัดเต็ม ช่วยให้ลูกค้าได้เป็นเจ้าของโครงการคุณภาพพร้อมอยู่ คาดว่าแคมเปญนี้จะตอบโจทย์ความต้องการของลูกค้าได้อย่างโดนใจ และได้รับการตอบรับที่ดีจากลูกค้าอย่างแน่นอน